Orkestar West-Eastern Divan
<s>Orkestar West-Eastern Divan (engl.</s><s>West-Eastern Divan Orchestra; njem.</s><s>Orchester des West-östlichen Divans) je simfonijski orkestar koji su 1999. u Weimaru utemeljili argentinsko-izraelski dirigent Daniel Barenboim, palestinsko-američki jezikoslovac Edward Said te njemački pravnik i djelatnik u kulturi Bernd Kauffmann, tadašnji glavni menadžer Weimara kao Europskoga glavnoga grada kulture.</s>

<s>O orkestru 
Ime orkestra – West-Eastern Divan – preuzeti je naslov istoimene zbirke pjesama Johanna Wolfganga von Goethea, koji je pak bio nadahnut najpoznatijom zbirkom perzijske lirike: remek-djelom Divan iranskog pjesnika Hafiza.</s><s>Orkestar je 1999. i 2000. godine djelovao u Weimaru, 2001. u Chicagu, a od 2002. mladi se glazbenici redovito okupljaju u Sevilli.</s>

<s>Daniel Barenboim i Edward Said imali su zajedničku viziju o mirnom suživotu bliskoistočnih naroda.</s><s>Članovi orkestra su mladi glazbenici (starosti od 14 do 25 godina) iz Egipta, Sirije, Irana, Libanona, Jordana, Tunisa, Izraela, Palestine i Španjolske.</s><s>Okupljaju se svakog ljeta i tada uvježbavaju koncertne programe, koje potom javno izvode.</s><s>Cilj Daniela Barenboima je da orkestar nastupa u svim zemljama iz kojih dolaze članice i članovi orkestra.</s><s>Tim svojim djelovanjem Barenboim se naročito zalaže za promicanje razumijevanja između Izraelaca i Palestinaca, zagovarajući mirno i pravedno rješenje bliskoistočnoga sukoba.</s>

<s>Godine 2005. orkestar West-Eastern Divan je prvi put nastupio u Ramali: taj koncert su uživo prenosile mnoge svjetske televizijske kuće, budući da nastupi tog orkestra u Izraelu i Egiptu do tada nisu bili mogući.</s><s>Godinu dana kasnije Paul Smaczny je o orkestru snimio i film Knowledge is the Beginning (Znanje je početak; njem. naslov: Wir können nur den Hass verringern [Možemo tek umanjiti mržnju]), koji je iste godine osvojio nekoliko uglednih međunarodnih filmskih nagrada, među kojima i nagradu Emmy u kategoriji najboljeg dokumentarnog filma o umjetnosti.</s>

<s>U sklopu svoje južnokorejske turneje orkestar West-Eastern Divan je 15. kolovoza 2011. na samoj granici sa susjednom komunističkom Sjevernom Korejom održao koncert za mir: Barenboim i njegovi mladi glazbenici tom su prigodom izveli Beethovenovu Devetu simfoniju.</s>

<s>Nagrade i priznanja 
 2007.</s><s>Praemium Imperiale Grant for Young Artists
 2010.</s><s>Vestfalska nagrada za mir (Westfälischer Friedenspreis)</s>

<s>Literatura 
 Barenboim, Daniel & Said, Edward W.: Parallelen und Paradoxien.</s><s>Über Musik und Gesellschaft, Berlin: Berlin Verlag, 2004.</s><s>Cheah, Elena: Die Kraft der Musik.</s><s>Das West-Eastern Divan Orchestra, München: Edition Elke Heidenreich bei C. Bertelsmann, 2009.</s>

<s>Vanjske veze 
 West-Eastern Divan Orchestra (službene stranice)  
 West-Eastern Divan Orchestra: Recordings (diskografija)   
 Zaklada Barenboim-Said (službene stranice)   
 Brown University: The West-Eastern Divan Orchestra Story 
 Youtube: Felicity Barr razgovara s Danielom Barenboimom u povodu 10. obljetnice Orkestra 
Ostali projekti</s>

<s>Nastanci 1999.</s><s>Simfonijski orkestri
Njemačke muzičke grupe</s>

